གཏམ་འདི་ཚོ་ཕོ་གསར་ཙད་ཐུང་དག་གི་སྐད་ཆ་ཞིག་ལས་རྒད་པོ་བསམ་ཤེས་ཅན་གྱི་སྐད་ཆ་མ་རེད་དགོངས་སྲིད།འོན་ཀྱང་ད་ལྟའི་དུས་སྐབས་འདིར་སྐད་ཆ་འདི་འདྲ་ཞིག་ལས་གཞི་ལ་བབ་པའི་སྐད་ཆ་ཞིག་བཤད་པའི་དུས་ལ་ཡེ་ནས་བབ་མི་འདུག་སྙམ།དབུ་མའི་ལམ་ལ་ཞུགས་པ་ནི་སྤྱིར་ན་ཡོང་རྒྱུ་མེད་པས་ཉེན་ཁ་དེ་ཙམ་མེད་པར་བསམ་ཆོག་ན་ཡང་།སྟབས་མ་ལེགས་པར་རྒྱ་ཕྱོགས་ནས་འདི་ལ་ཡ་ལན་ཞིག་སྤྲད་ན་དེ་དུས་ནས་ང་ཚོའི་མགོ་རྣ་ཡོངས་སུ་ཤོར་ཚར་བ་རེད།ང་ཚོ་མང་པོ་ཞིག་གིས་ང་ཚོར་དབུ་མའི་ལམ་གྱི་ཆ་རྐྱེན་ནང་ནས་རང་ཡུལ་དུ་ལོག་པའི་གོ་སྐབས་ཤིག་བྱུང་ན་ང་ཚོའི་སྙིང་དུ་གནག་པའི་རང་རེའི་རིག་གཞུང་འདི་གསོན་པོར་གནས་པའི་རེ་བ་ཞིག་ཡོད་དགོངས་ཀྱིན་ཡོད་ཀྱང་དེ་ནི་ཕྱོགས་གང་ཐད་ནས་བལྟས་ཀྱང་རེ་སྟོང་ཁོ་ན་ལས་མ་འདས་པར་སྙམ།འདིའི་རྒྱུ་མཚན་ལྔ་གཤམ་དུ་ཡོད།